6. ΑΝΑΓΚ. ΝΟΜΟΣ υπ’ αριθ. 539 της 15/17 Μαρτ. 1937 (ΦΕΚ Α΄ 97) Περί συμπληρώσεως των διατάξεων «περί Στρατιωτικών Λεσχών». Άρθρον μόνον.-Αι Στρατιωτικαί Λέσχαι, πλην της των Αθηνών αποτελούσης Νομικόν Πρόσωπον Δημοσίου Δικαίου, είναι Στρατιωτικά Καταστήματα. Αύται απαλλάσσονται παντός τέλους και φόρου προς το Δημόσιον, τους Δήμους και Κοινότητας, απολαύουσαι ων και τα λοιπά Στρατιωτικά Καταστήματα χρηματικών εκπτώσεων επί της καταναλώσεως ηλεκτρικού ρεύματος και ύδατος. Πάσα διάταξις αντικειμένη τω παρόντι καταργείται. Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 